CELEX: C2004/273/11
Language: el
Date: 2004-11-06 00:00:00
Title: Απόφαση του Δικαστηρίου (δεύτερο τμήμα), της 16ης Σεπτεμβρίου 2004, στην υπόθεση C-404/02 [αίτηση του High Court of Justice (England & Wales), Chancery Division) για την έκδοση προδικαστικής αποφάσεως]: Nichols plc κατά Registrar of Trade Marks («Σήματα — Οδηγία 89/104/ΕΟΚ — Άρθρο 3, παράγραφος 1, στοιχείο β) — Σήμα συνιστάμενο σε διαδεδομένο επώνυμο — Διακριτικός χαρακτήρας — Επιρροή του άρθρου 6, παράγραφος 1, στοιχείο α), στην εκτίμηση»)

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 16ης Σεπτεμβρίου 2004
   στην υπόθεση C-404/02 [αίτηση του High Court of Justice (England & Wales), Chancery Division) για την έκδοση προδικαστικής αποφάσεως]: Nichols plc κατά Registrar of Trade Marks (1)
   
   («Σήματα - Οδηγία 89/104/ΕΟΚ - Άρθρο 3, παράγραφος 1, στοιχείο β) - Σήμα συνιστάμενο σε διαδεδομένο επώνυμο - Διακριτικός χαρακτήρας - Επιρροή του άρθρου 6, παράγραφος 1, στοιχείο α), στην εκτίμηση»)
   (2004/C 273/11)
   Γλώσσα διαδικασίας: η αγγλική
   Στην υπόθεση C-404/02, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το High Court of Justice (England & Wales), Chancery Division (Ηνωμένο Βασίλειο), με απόφαση της 3ης Σεπτεμβρίου 2002, που πρωτοκολλήθηκε στις 12 Νοεμβρίου 2002, στο πλαίσιο της δίκης που αφορά Nichols plc κατά Registrar of Trade Marks, το Δικαστήριο (δεύτερο τμήμα),συγκείμενο από τους C. W. A. Timmermans, πρόεδρο τμήματος, C. Gulmann (εισηγητή), J.-P. Puissochet, R. Schintgen και N. Colneric, δικαστές, γενικός εισαγγελέας: D. Ruiz-Jarabo Colomer, γραμματέας: Múgica Arzamendi, κύρια υπάλληλος διοικήσεως, εξέδωσε στις 16 Σεπτεμβρίου 2004 απόφαση με το ακόλουθο διατακτικό:
   Στο πλαίσιο του άρθρου 3, παράγραφος 1, στοιχείο β), της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, η εκτίμηση της υπάρξεως ή μη διακριτικού χαρακτήρα ενός σήματος που συνίσταται σε ένα, ακόμη και διαδεδομένο, επώνυμο πρέπει να πραγματοποιείται συγκεκριμένα, με βάση τα κριτήρια που εφαρμόζονται σε κάθε σημείο καλυπτόμενο από το άρθρο 2 της εν λόγω οδηγίας, σε σχέση, αφενός, με τα προϊόντα ή τις υπηρεσίες για τις οποίες ζητήθηκε η καταχώριση και, αφετέρου, με την αντίληψη των ενδιαφερομένων κύκλων. Το γεγονός ότι τα αποτελέσματα της καταχωρίσεως του σήματος περιορίζονται βάσει του άρθρου 6, παράγραφος 1, στοιχείο α), της ίδιας οδηγίας δεν επηρεάζει την εκτίμηση αυτή.
   
      (1)  ΕΕ C 7 της 11.1.2003.